Eric Weissberg

Eric Weissberg () er ein amerikansk banjogitarist og multi-instrumentalist, mest kjend for å ha spelt «Dueling Banjos» i filmen Deliverance. Han var involvert i eit søksmål med låtskrivaren av songen.

Biografi
Han spelte i ei tidleg utgåve av Greenbriar Boys (1958–59), men slutta før dei spelte inn noko i studio. Han vart så med The Tarriers, der han erstatta Erik Darling. The Tarriers hadde nyleg hatt ein hitt med «Banana Boat Song», men Harry Belafonte fekk ein større hit med same songen kort tid etter. Weissberg spelte først bass i gruppa, men talentet som banjogitarist, felespelar gitarist, mandolinist og songar gjorde at han fekk større roller. Det første albumet med The Tarriers, Tell The World About This (1960) hadde ei mykje røffare kjensle enn den glatte stilen til The Weavers eller The Kingston Trio. I 1964 måtte han gjere teneste i nasjonalgarden, men då han kom attende vart gruppa starta opp att. I 1964 spelte gruppa med Judy Collins på ein turné i Polen og Russland, men vart oppløyst kort tid etter. Judy Collins nytta han vidare som studiomusikar på albumet Fifth Album (1965) og fleire seinare album. 

Etter kvart som interessa for akustiske visegrupper dalte, byrja Weissberg ein karriere som studiomusikar og spelte på album av The Clancy Brothers, Doc Watson, Melanie, Billy Joel, Bob Dylan, Loudon Wainwright III, Talking Heads, Tom Paxton, Jim Croce, Art Garfunkel, John Denver, Ronnie Gilbert og andre. Han er hovudsakleg hugsa for hitsingelen «Dueling Banjos», kjenningsmelodien i filmen Deliverance, produsert av Joe Boyd og regissert av John Boorman. 

Weissberg spelar framleis på visefestivalar og er nesten like kjend for dobro-spelinga si som bluegrass-banjospelinga. Han spelte òg med jazzmusikarane Herbie Mann og Bob James. I 1998, vart han med Richard Thompson og mange andre visesongarar på Nanci Griffith-albumet Other Voices Too.

I det siste har han turnert mykje med Tom Paxton. 

Diskografi
Album
 År Album Lister R.I.A.A. selskap US Country US CAN 1963 New Dimensions in Banjo and Bluegrass — — — — Elektra 1973 Dueling Banjos 1 1 1 Gold Warner Bros. Rural Free Delivery — 196 — — 1996 Banjo Jamboree: Tradition Series — — — — Rykodisc

Singlar
 År Singel Lister R.I.A.A. Album US AC US US Country CAN AC CAN CAN Country 1973 «Dueling Banjos» (med Steve Mandell) 1 2 5 1 2 9 Gold Dueling Banjos «Reuben's Train» — — — 69 — 71 — 1975 «Yakety Yak» (med Deliverance) — — 91 — — — — berre singel

Studioinnspelingar
 The Boys Won't Leave the Girls Alone (The Clancy Brothers and Tommy Maken, 1962)
 «Sunny's Gallery of Folk Songs» (Sunny Schwartz, 1963)
 Fifth Album (Judy Collins, 1965)
 Live At Newport (1959–1966) (Judy Collins)
 Ballads From Deep Gap (Doc and Merle Watson, 1967)
 The Good Book (Melanie, 1971)
 Poems, Prayers & Promises (John Denver, 1971)
 Portfolio (Richie Havens, 1973)
 Rocky Mountain High (John Denver, 1973)
 True Stories and Other Dreams (Judy Collins, 1973)
 John Denver's Greatest Hits (John Denver, 1973)
 Piano Man (Billy Joel, 1973)
 Blood on the Tracks (Bob Dylan, 1974)
 Judith (Judy Collins, 1975)
 Free Beer (Free Beer, 1975)
 Sing Children Sing: Songs of the USA of America (UNICEF, 1977)
 Final Exam (Loudon Wainwright III, 1978)
 Little Creatures (Talking Heads, 1985)
 Album III (Loudon Wainwright III, 1990)
 Heroes (Tom Paxton, 1992)
 Judy Sings Dylan ... Just Like a Woman (Judy Collins, 1993)
 Shameless (Judy Collins, 1994)
 Take The Fifth (compilation; Bridget St John, 1995)
 Other Voices Too (Nanci Griffith, 1998)
 Live For The Record (Tom Paxton, 1999)
 Times Like These (Rick Danko, 2000)
 Live at Wolf Trap (Judy Collins, 2002)
 Copper: Original Soundspor (Brian Keane, 2013)

Kjelder
Denne artikkelen bygger på «Eric Weissberg» frå ,  den 28. august 2014. 
 oppgav desse kjeldene:

Bakgrunnsstoff
 Offisiell nettstad 

Kategori:USA-amerikanske studiomusikarar
Kategori:USA-amerikanske banjogitaristar
Kategori:Grammy-vinnarar
Kategori:USA-amerikanske jødar